হারকিন-এঙ্গেল প্রটোকল
হারকিন-এঙ্গেল প্রটোকল, কখনও কখনও কোকো প্রটোকল নামেও পরিচিত। এটি একটি আন্তর্জাতিক চুক্তি যার লক্ষ্য হচ্ছে শিশুশ্রমের সবচেয়ে খারাপ অবস্থা (আন্তর্জাতিক শ্রম সংস্থার কনভেনশন ১৮২ অনুসারে) এবং কোকো উৎপাদনে জোরপূর্বক শ্রমে বাধ্য করা (আইএলও কনভেনশন ২৯ অনুযায়ী) যা চকোলেটের প্রধান উপাদান। এই প্রোটোকলটি মার্কিন সিনেটর টম হারকিন ও মার্কিন প্রতিনিধি এলিয়ট এঙ্গেল ২০০০ ও ২০০১ সালে একটি কুমেন্টারি এবং একাধিক নিবন্ধের প্রতিক্রিয়ায় কোকো উৎপাদনে ব্যাপক শিশু দাসত্ব ও শিশু পাচারের প্রতিবেদন নিয়ে আলোচনা করেছিল। প্রটোকলটি সেপ্টেম্বর ২০০১ এ স্বাক্ষরিত হয়েছিল। ২০০১, ২০০৫ ও ২০০৮ সালের যৌথ বিবৃতি এবং ২০১০ সালে একটি যৌথ ঘোষণাপত্র সমস্যা সমাধানের প্রতিশ্রুতি বাড়িয়েছে। প্রটোকল অনুযায়ী আইভরি কোস্ট ও ঘানায় শিল্পে ৭০% শিশুশ্রম কমানোর অঙ্গীকার ছিল, যা ২০১৫ সালের শেষের দিকেও পূরণ হয়নি। এ সময়সীমা ২০২০ সাল পর্যন্ত আবার বাড়ানো হয়।